Rooma (televisiosarja)

Rooma (Rome) on yhdysvaltalais-brittiläis-italialainen draamasarja, joka kertoo Rooman tasavallan lopunajan tapahtumista. Se on kuvattu Italiassa. Sarjan ovat tuottaneet televisioyhtiöt HBO, BBC ja RAI. Suomessa sarjaa esittää Nelonen, Jim ja Canal+. Ensimmäinen kausi esitettiin 30. elokuuta – 15. marraskuuta 2006.

Toinen kausi alkoi Yhdysvalloissa HBO-kanavalla tammikuussa 2007. Suomessa toisen kauden esitys alkoi Nelosella elokuussa 2008.

Juoni

Sarja käsittelee tasavallan lopunajan Roomaa, jossa poliittisen järjestelmän epävakaus johtaa lopulta perinteisen harvainvallan korvautumiseen yksinvallalla. Sarjassa käsitellään sekä historian merkkihenkilöiden vaiheita että fiktiivisten "tavallisten" roomalaisten elämää.

Ensimmäinen kausi kuvaa Julius Caesarin yhteenoton Pompeiuksen ja optimaattien kanssa. Gallian sodasta palaava Caesar kieltäytyy luopumasta legioonistaan ja alkaa verinen sisällissota. Caesar voittaa sodan, mutta tulee murhatuksi tasavaltalaisten attentaatissa. Samalla kuvataan nuoren Octavianuksen kasvua uralla, joka johtaa hänet lopulta Rooman ensimmäiseksi keisariksi.

Päähahmot

Jaksot
Ensimmäinen kausi
Jakso NimiEnsiesitys Suomessa Tiivistelmä juonesta1 "Varastettu kotka" (The Stolen Eagle) 30.8.2006Caesarin ollessa Gallian sodassa hänen legioonansa aquila varastetaan. Pullo ja Vorenus hankkivat sen takaisin ja käy ilmi, että varkaus tehtiin Pompeiuksen käskystä.2 "Titus Pullo, valtakunnan tuho" (How Titus Pullo Brought Down the Republic) 6.9.2006Marcus Antonius palaa Roomaan Pullon ja Vorenuksen kanssa. Vorenus tapaa perheensä ensi kertaa kahdeksaan vuoteen ja saa tietää poikalapsesta, jonka hänelle kerrotaan olevan hänen tyttärenpoikansa. Caesarin ja Pompeiuksen välit kärjistyvät, Caesar ylittää Rubikonin.3 "Pöllö piikkipensaassa" (An Owl in a Thornbush) 13.9.2006Caesarin uhatessa Roomaa Pompeius vetäytyy häntä tukevien aristokraattien kanssa. Pompeius yrittää viedä Saturnuksen temppelissä olevan kullan mukanaan, mutta hänet petetään. Pullo saa lopulta kullan haltuunsa, kun Caesar saapuu Roomaan.4 "Saturnuksen kulta" (Stealing From Saturn) 20.9.2006Caesar pyrkii vakiinnuttamaan valtansa Roomassa. Vorenus päättää ryhtyä yrittäjäksi. Pullo johdattaa lopulta Caesarin Saturnuksen temppelistä varastetun kullan jäljille.5 "Sodanjulistus" (The Ram Has Touched The Wall) 27.9.2006Vorenukselta loppuvat rahat, kun hänen orjansa kuolevat punatautiin. Pullo värvätään opettamaan Octavianusta sotataidoissa. Caesarin ja Pompeiuksen rauhanneuvottelut kariutuvat. Vorenus liittyy evocati-joukkoihin.6 "Egeria" (Egeria) 4.10.2006Pompeius ja Caesar sotivat Kreikassa. Caesar on alakynnessä ilmeisesti Dyrrhakhionin taistelun seuraksena. Octavianus käy bordellissa.7 "Farsalos" (Pharsalus)11.10.2006 Pompeius ja Caesar ottavat yhteen ratkaisevassa Farsaloksen taistelussa. Vorenus ja Pullo haaksirikkoutuvat. Egyptiin paennut Pompeius murhataan.8 "Caesarion" (Caesarion)18.10.2006Caesar saapuu Aleksandriaan ja sekaantuu maan politiikkaan. Caesar muodostaa suhteen kuningatar Kleopatraan. Caesar antaa kuningatarta koskevan tehtävän Vorenukselle, hän delegoi sen Pullolle, joka tekee mitä käsketään.9 "Utica" (Utica)25.10.2006Cato ja Scipio on lyöty Uticassa ja nämä tekevät itsemurhan. Caesar palaa Roomaan. Vorenus ja Pullo ottavat yhteen paikallisen rikollisen kanssa. 10 "Triumfi" (Triumph)1.11.2006Caesar pitää triumfin ja kerää kunnianosoituksia. Vorenus lähtee yhteiskunnalliseen elämään.11 "Tuomio" (The Spoils)8.11.2006Vorenus järjestelee Caesarin veteraanien asioita ja osallistuu hienoston juhliin. Paine Brutusta kohtaan kasvaa.12"Helmikuun kalendae" (Kalends of February)15.11.2006Caesar laajentaa senaattia muun muassa gallialaisilla ja Vorenuksella. Caesarin mukana liikkuva Vorenus houkutellaan tämän luota kertomalla, että poika, jota hän on luullut tyttärensä lapseksi, onkin hänen vaimonsa Nioben äpärä. Tämän jälkeen Caesar murhataan senaatissa maaliskuun iduksena ja epätoivoinen Niobe tekee itsemurhan.

Toinen kausi
Jakso NimiEnsiesitys Suomessa Tiivistelmä juonesta1 "Testamentti" (Passover) 20.8.2008Caesar on murhattu ja koko Rooma odottaa tulevaa henkeään pidätellen. Marcus Antonius haluaa kostaa hänen kuolemansa, mutta Caesarin testamentti muuttaakin suunnitelmia. Vorenus kiroaa lapsensa ollessaan sekaisin vaimonsa kuolemasta, kohtalokkain seurauksin.2 "Haadeksen poika" (Son of Hades) 27.8.2008Octavianus ja Antonius ovat eri mieltä Caesarin perinnön jakamisesta. Vorenus on aiheuttanut puolivahingossa jengisodan Aventinuksen kukkulan collegiumien välille ja Antonius määrää hänet rauhoittamaan tilanteen, keinoja kaihtamatta. Vorenus kutsuu jengien johtajat neuvotteluun ja julistautuu "Haadeksen pojaksi" 3 "Näin kirjoitti Cicero" (These Being the Words of Marcus Tullius Cicero) 3.9.2008Brutus ja Cassius yrittävät haalia ulkomaista rahaa armeijoitaan varten. Vorenuksen mieli synkkenee entisestään ja Pullonkin mitta alkaa olla täysi. Servilia juonii Atian pään menoksi. Octavia tutustuu hamppuun. Cicero kirjoittaa senaatille puheen, josta Antonius ei oikein pidä. 4 "Kilpikonna ja jänis" (Testudo et Lepus The Tortoise and the Hare) 10.9.2008Antoniuksen ja Octavianuksen armeijat kohtaavat taistelussa Mutinassa. Titus Pullo tuo elämäänsä väsyneelle Vorenukselle vaihteeksi hyviä uutisia ja he lähtevät pelastamaan lapsia. Servilian yritys salamurhata Atia paljastuu ja hän päättää kostaa. 5 "Tasavallan sankarit" (Heroes of the Republic) 17.9.2008Senaatti pelkää Octavianuksesta tulevan seuraavan tyrannin, jos hän saa konsulinistuimen. Brutus ja Cassius aikovat palata Roomaan pelastamaan tasavaltaa. Octavianus ja Antonius päättävät tehdä jotain asialle yhdessä.6 "Filippoi" (Philippi) 24.9.2008Filippoissa Brutu ja Cassius saavat tietää Octavianuksen ja Antoniusksen yhdistäneen legioonansa ja heitä onkin vastassa ylivoima. Perääntyä vai taistella? Vorenus on saanut listan henkilöistä, jotka pitää tappaa. Pullo saa hoidettavakseen Ciceron.7 "Kuolinnaamio" (Death Mask)1.10.2008Servilia suree Brutuksen kuolemaa ja tulee synkeisiin aatoksiin. Antonius ja Octavianus päättävät vahvistaa kumppanuuttaan sukujensa välisellä avioliitolla, mikä tietysti ilahduttaa Atiaa. Iloa vähentää Servilia, joka tulee Atian oven taakse vaatimaan oikeutta. Hän kiroaa Atian ja uhraa jumalille uhrinsa.8 "Petturit joukossamme" (A Necessary Fiction)8.10.2008Herodekselta tuleva "lahja", mittava kultalasti kiristää triumviraatin välejä ja ajaa useita tahoja petokseen. Octavianukselle selviää, että pettureita löytyy myös kotona. Gaia juonii Eireneä vastaan ja saa Pullon murehduksiin. 9 "Nälkäinen kaupunki" (Deus Impeditio Esuritori Nullus No God Can Stop a Hungry Man)15.10.2008Roomassa on nälänhätä, mutta Egyptissä oleva Antonius ei suostu lähettämään sieltä viljalaivoja Roomaan. Sota hänen ja Octavianuksen välillä vaikuttaa vääjäämättömältä, mutta sitä ei voi aloittaa ihan mistä syystä tahansa. Lucius Vorenus kertoo Caesarionille tämän isästä (jonka poika luulee olevan Caesar, vaikka Vorenus puhuu Titus Pullosta), hän myös päättää jäädä Aleksandriaan Antoniuksen kanssa. 10 "Antonius ja Kleopatra " (De Patre Vostro About Your Father)22.10.2008Hävittyään Aktionin taistelun, Antonius ja Kleopatra pakenevat Aleksandriaan. Octavianus seuraa joukkoineen perässä piirittämään kaupunkia. Antonius kieltäytyy antautumasta ja haastaa Octavianuksen kaksintaisteluun. Vorenus kieltäytyy pettämästä Antoniusta ja avaamaan palatsin portit

Triviaa
Lucius Vorenus ja Titus Pullo mainitaan Caesarin kirjassa Gallian sodasta, mutta heidän tarinansa sarjassa on täysin fiktiivinen.
Cato nuorempi oli todellisuudessa nuorempi. Televisiosarjassa kuvattu Cato on jo vanhus, todellinen Cato oli tapahtumien aikaan alle viidenkymmenen.

Aiheesta muualla

Rooma - Nelosen virallinen kotisivu 
Rooma sarjaopas Telvis.fi
Rooma - HBO:n virallinen kotisivu
Rooma - BBC Draman  virallinen kotisivu
Rooma - RAI:n virallinen kotisivu 

Jaksokuvaukset TV IV Wikissä.

Luokka:2000-vuosikymmenen brittiläiset draamasarjat
Luokka:2000-vuosikymmenen yhdysvaltalaiset draamasarjat
Luokka:Italialaiset draamasarjat
Luokka:HBO:n televisio-ohjelmat
Luokka:BBC:n televisio-ohjelmat
Luokka:Rai:n televisio-ohjelmat